Cea de-a XV-a ediție a Salonului de Pictură "ARTE MICI" și-a desemnat câștigătorii Evenimentul, ce aduce în prim-plan forma, pata și culoarea, a reunit artiști români din toate colțurile lumii, alături de talentații copii din Republica Moldova, Marea Britanie, Bulgaria și UCRAINA, într-o competiție plină de expresie și originalitate.
Într-un moment de inspirație și creativitate, cea de-a XV-a ediție a Salonului de Pictură "ARTE MICI" a avut loc cu succes, încântând privirile și inimile spectatorilor și juriului în egală măsură.
Evenimentul, desfășurat pe trei categorii de vârstă (3-6 ani, 7-10 ani și 11-15 ani) în secțiunea de pictură, a reprezentat o platformă ideală pentru manifestarea talentului și imaginației copiilor, oferindu-le ocazia să-și exprime viziunile artistice într-un mod liber și creativ.
Juriul a fost format din Dalina Bădescu (București – România), Michael Lassel (Furth – Germania), Judy Verdnik-Shen (Herzogenaurach – Germania), Alexandra Maciac (Veneția – Italia), Marius Daniel Cepeși (Dr. Tr. Severin – România) și Florin Preda-Dochinoiu (Motru – România) și a avut sarcina dificilă de a selecta lucrările câștigătoare dintr-o gamă variată de creații pline de originalitate și expresie. Marele premiu a fost câștigat de Maria BĂTRÂNACHE din Giurgiu.
Premiul I a fost acordat următorilor mici artiști: Andreea POPESCU, Constanța, Alexandra ARGEŞANU, Piteşti, (secțunea 11-15 ani); Iosif Miron Sferlea, București, și Nicolae ȘENDREA, Hîncești, Republica Moldova, (secțiunea 7-10 ani); Agnes Șerban, din Rm. Vâlcea, la secțiunea 3-6 ani.
Ceremonia de premiere va avea loc pe data de 23 martie.
Salonul de Pictură "ARTE MICI" este organizat de Primăria Municipiului Motru, Consiliul Local Motru – Casa de Cultură a municipiului Motru, Uniunea Artiștilor Plastici din România – Filiala Dr. Tr. Severin și Florin Preda-Dochinoiu, în parteneriat cu prestigioase instituții culturale și sponsori generoși.